สุชาติ ย้ำ "ไร้ฝุ่น" เกลี่ยทั่วทุกจังหวัด
สุชาติ ยัน โครงการถนนไร้ฝุ่น ทั่วถึงทุกจังหวัดในประเทศ
10 ก.พ. 2553

สุชาติ ยัน โครงการถนนไร้ฝุ่น ทั่วถึงทุกจังหวัดในประเทศ
นายสุชาติ โชคชัยวัฒนากร รมช. คมนาคม กล่าวว่า โครงการถนนไร้ฝุ่น ของกรมทางหลวงชนบท เป็นการกระตุ้นเศรษฐกิจให้ทั่วทุกภาคของประเทศเช่นเดียวกัน  นอกจากนี้ ยังช่วยให้ประชาชนมีคุณภาพชีวิตที่ดีขึ้น ส่วนประเด็นที่ห่วงว่า เป็นการเกลี่ยโครงการให้ไม่เท่าเทียบกันนั้น ตนเองขอยืนยันว่า โครงการถนนไร้ฝุ่น เป็นการดำเนินการให้อย่างเท่าเทียมกันทั้งหมด  เพราะจำนวนเส้นทาง 7,200 กม. จะกระจายอยู่ในพื้นที่ทั่ว 76 จังหวัด อยู่แล้ว เพียงแต่โครงการเฟสแรก 3,200 กม.เสร็จ จะสามารถเดินหน้า เฟสที่สองได้อีก 4,000 กม. ซึ่งรัฐสภาน่าจะอนุมัติงบประมาณให้กรมทางหลวงชนบทให้รวดเร็วขึ้น ส่วนที่เหลืออีก 1.5 แสนกม.นั้น ซึ่งเป็นส่วนที่องค์กรปกครองส่วนท้องถิ่นต้องดำเนินการ รัฐบาลควรเร่งรัดจ่ายงบประมาณให้เช่นเดียวกัน